1. *sz. melléklet*

*a Budapest, VI. Szondi 42/B sz. és 42/C. sz. alatti lakásingatlanok bérbeadási pályázatához*

***ÁLTALÁNOS MŰSZAKI ISMERTETŐ***

# A Szondi u. 42/B szám és 42/C. szám alatti, TERIBER Kft. tulajdonában levő lakásokról

**Az ingatlanok rövid, műszaki leírása**

**Az ingatlanok szerkezete:**

A tartó, körítő és válaszfalak téglából, a kéménypillérek kisméretű kémény téglából, a fő tartó szerkezetek vasbeton szerkezetként készültek.

A lakások közötti elválasztó falak 25 cm-es mészhomok hanggátló téglából készültek. A teherviselő födém monolit vasbeton szerkezet.

A tetőszerkezet fa magastető, a teraszok kültéri csúszásmentes kőporcelán lap burkolattal, a bádogos szerkezetek horganylemezből készültek.

**Az ingatlanok nyílászáró szerkezete:**

A lakás külső nyílászárói fokozottan hőszigetelt üvegezésű faanyagú, mázolt felületű szerkezetek.

A beltéri ajtók fa erezetű laminált felületű, típusszerkezetű fémajtók.

A lakások kamraszekrényei fehér, laminált bútorlapból készültek.

**Az ingatlanok padló és fal burkolatai:**

A szobák 12 mm vastag laminált parketta burkolatúak.

A többi helyiség 30x30 cm-es kőporcelán lap, kültérben fagyálló és csúszásmentes kivitelben.

A fürdőszobákban ajtótok magasságig 20x20 cm-es fehér csempeburkolat.

**Az ingatlanok felületképzése:**

A falak és a mennyezet fehér diszperziós festésűek.

A belső udvari acél korlátok és árnyékoló elemek mázolt kivitelűek.

Az utcafronti acél korlátok és árnyékoló elemek tüzihorganyzott és pórszort kivitelűek.

**Az ingatlanok gépészeti kialakitása:**

A fűtés és a melegvíz ellátás házközponti gázkazánokról megoldott, időjárás függő vezérléssel, lakásonkénti hideg és melegvíz mérőkkel, valamint fűtési hőmennyiség mérőkkel kialakítva.

A lakásban termosztatikus szabályozószeleppel ellátott acéllemez lapradiátorok, fürdőszobákban törülközőszárítós radiátorok kerültek beépítésre.

A lakásban egy mosógép csatlakozó került kialakításra, a konyhai mosogató kiállás kombinált szifonnal megoldott, amire mosogató gép is csatlakoztatható.

Az ablak nélküli helyiségek ventillátoros szellőzéssel vannak kialakítva.

A konyhai tűzhelyeknél a beépíthető szagelszívó ventillátoroknak csak a csatlakozó kürtői kerültek kialakításra.

A kamraszekrények átszellőztetettek, szellőző kürtővel vagy homlokzatra kivezetett szellőző légcsatornával biztosítva.

A lakás konyhai also-felső tárolókkal ellátott, mosogatóval és elektromos tűzhellyel.

**Az ingatlanok elektromos kialakitása:**

A lakás önálló elektromos mérővel került kialakításra. A lakásban lx32A villamos energia biztosított.

A lakás túláram ill. túlfeszűltség védelemmel (30mA) ellátva került kiépítésre.

A 12 m2-nél nagyobb helyiségek világítási fogyasztói és dugaszolóaljzatai külön áramkörről kerülnek ellátásra.

**Az ingatlanok felszereltsége:**

Szaniterek fehér színben, félporcelán (Alföldi) minőségben: mosdó, acéllemez kád, WC- berendezés monoblokkos öblítőtartállyal, hideg-melegvizes keverőcsaptelepek, Villanytűzhely, telefon-, kábel TV- és kaputelefon csatlakozás kiépítve, kamraszekrény fehér laminált bútorlapból készült.